Alegerea vicepreşedinţilor (primul, al doilea şi cel de-al treilea tur de scrutin)
József Szájer
Dle Preşedinte, aş dori să vă întreb dacă există un număr minim pentru vot.
Preşedintele
Dle Szájer, nu există număr minim: puteţi lăsa o persoană sau două; nu contează.
Preşedintele
Dragi colegi, permiteţi-mi să spun câteva cuvinte la început. În pauza din timpul şedinţei am fost informat că un soldat italian a fost ucis astăzi în Afganistan în cadrul misiunii conduse acolo de NATO. Moartea lui vine după uciderea a altor 15 soldaţi britanici în ultima lună. Cred că trebuie să ne amintim mereu de bărbaţii şi femeile din forţele armate care sunt în misiuni în străinătate, adesea în situaţii periculoase, astfel încât aceştia să ştie că nu sunt uitaţi.
(Aplauze)
Véronique De Keyser
(FR) Dle Preşedinte, îmi pare sincer rău, dar, pentru a garanta un vot clar, din moment ce nu avem un monitor şi noi am încercat să ţinem pasul cu expunerea dvs. foarte rapidă, aţi putea citi din nou şi mai rar numele şi voturile?
Daniel Cohn-Bendit
Dle Preşedinte, vă rog să afişaţi cifrele pe monitor astfel încât să le putem vedea cu toţii. Nu este greu.
(Aplauze)
Bernd Posselt
(DE) Dle Preşedinte, v-aş ruga foarte mult să sunaţi clopoţelul, pentru că văd că nu sunt prezenţi mulţi membri din toate grupurile. Multe persoane au impresia că votul nu urmează să înceapă mai devreme de ora 19.30. V-aş ruga prin urmare să sunaţi clopoţelul încă o dată.
